शेयर बजारमा निस्चित क्षेत्रका कम्पनी मात्रै सुचिकृत हुँदै आएकोमा भोलिका दिनमा सबै क्षेत्रका कम्पनी सूचिकृत भएर आउने छन्। यसले पूँजीको अभावका कारणले कुनै पनि आयोजना रोकिदैन। अहिले ३० लाख हाराहारीमा रहेको लगानीकर्ताको संख्या अनलाइन प्रणाली आएसँगै एक करोड नाघ्नेछ। देश विदेशमा रहेका नेपालीले शेयर बजारमा लगानी गर्न सक्ने वातावरण तयार हुनेछ। यससँगै शेयर बजारमा बुझेका लगानीकर्ताको पनि प्रवेश हुनेछ।
